অর্থাৎ গত আট দশকে মূল্যবোধের প্রশ্নে বাংলাদেশী সমাজ অনেটাই প্রাচ্যের সঙ্গে পাল্লা দিয়ে চলতে শুরু করেছে বলেই নিজেদের সমর্থনে এ বিদেশিনীর উক্তিটিকে আমরা আঁকড়ে ধরতে চাইছি খড়কুটোর মতো। কল্পনা চাওলা কিংবা সুনীতা উইলিয়ামস ভিনগ্রহের নারী না হওয়া সত্ত্বেও তারা কিন্তু মহাকাশে পাড়ি দিয়েছিলেন। ইন্দিরা গান্ধী ভারতবর্ষের পুরুষশাসিত সমাজে একাধিকবার প্রধানমন্ত্রী হওয়ার কৃতিত্ব অর্জন করেছিলেন। পাকিস্তানের প্রয়াত প্রধানমন্ত্রী বেনজির ভুট্টো, বাংলাদেশের সাবেক ও বর্তমান প্রধানমন্ত্রী যথাক্রমে বেগম খালেদা জিয়া ও শেখ হাসিনা কিন্তু বেশ ভালোভাবেই তাদের কার্যকাল সমাপ্ত করেছেন বা করছেন। কিন্তু কারাগারে পাশাপাশি কক্ষে অন্তরিন থাকাকালে পরস্পর পরস্পরকে রান্না তরকারির বাটি আদান-প্রদানও করেছেন। সংবাদ মাধ্যমে সবাই দুর্লভ ছবিটি দেখেছেন যে, সুনীতা উইলিয়ামস মহাকাশে তার সহকর্মীদের রান্না করে দিয়েছেন। ফলে নারী যেখানে সার্বভৌম এবং সম্পূর্ণ স্বাধীন, এ অবস্থায় তাকে আবার নারী করে গড়ে তোলার অবকাশই কোথায়?